Heuwaage-Viadukt
S Höiwoogwiadukt isch äins vo de drei groosse Stadtwiadukt z Basel. Es befindet sich im Groossbasel und überkwert dr Birsig, wo i dem Gebiet underirdisch fliesst, und die früenere Aalaagen und Grääbe vom Stäinedoor und vo dr Stäineschanze. S Viadukt drennt d Kwardier Am Ring und Vorstedt.

Dr Naame chunnt vo dr Höiwoog, wo mä 1901 vom Barfüesserblatz do aane verläit het. Vorhäär isch dört vo ane 1866, wo s Stäinedoor abbroche worden isch, bis 1885 dr Söimäärt gsii. 1959 isch s Wooghuus abgrisse worde.

Scho 1889 het mä e Wiadukt blaant. Es isch aber e Zitli gange, bis mä het afo baue. 1966 het mä denn aagfange und d Arbed isch 1970 fertig worde. Zerst het s Höiwoogwiadukt us dr stadtplanerische Sicht vil Loob überchoo, denn het mä aber afo merke, ass mä bim Baue e chli fest spaarsaam gsi isch, und dass s ganze Wiadukt scho bim ene middelstarke Ärdbeebe chönnt iistürze. Vo 2009 bis 2010 het mä s denn renowiert.

Litratuur 
 Wullschleger, Max: Der Heuwaage-Viadukt - eine gute städtebauliche Lösung, in: Basler Stadtbuch 1965, Basel 1964, S. 227-230.

Weblingg 
 Fotene vom Staatsarchiv Basel-Stadt

Brugg z Basel
Stroossebrugg